Publication: Magyar Közlöny
Issue: MK-2001-115 (Year: 2001, Number: 115)
Era: 1990-2004
Section: valamint a 21/1993. (IV. 2.) AB határozatra, amely az
Paragraph Index: 941

d) pontja az Ör. hatályára vonatkozik. E szerint: a rendelet tárgyi hatálya kiterjed „mindazon, a közbeszerzési értékhatár alá eső (fenti szervek által részben vagy egészben az önkormányzati költségvetés terhére végzett) beszerzésekre, amelyek esetében ezen rendelet, vagy az önkormányzat költségvetési rendelete előírja a jelen rendeletben foglalt szabályok alkalmazását”. Az Ör. 8. § (1) bekezdés f) pontjának megfelelően a képviselő-testület „minősített többséggel (és egyben az ügydöntő határozatot is meghozva) dönt a törvényi értékhatár alatti beszerzéseknél sürgősség esetén az V—VI. fejezetben foglalt eljárás mellőzéséről”. Az Ör. 24. §-a előírja: „A képviselő-testület ezirányú döntése esetén egyszerűsített eljárás alkalmazható; de a képviselő-testületnek joga van arra, hogy az értékhatár alatti beszerzésre is a Kbt., illetve jelen rendelet I—IV. fejezeteinek teljeskörű alkalmazását rendelje el.” Az Alkotmánybíróság az indítványban foglalt hivatkozások és a szoros tartalmi összefüggések miatt az eljárást az Ör. 24. §-ának vizsgálatára is kiterjesztette. III. Az Alkotmánybíróság álláspontja szerint az indítvány a következők miatt megalapozott.

Source: https://magyarkozlony.hu/hivatalos-lapok/8fe82eafa7afd01d11991621bc1328062e77108e/dokumentumok/7365d56ddf4b0f7eda48dc850e353443ee726d5c/letoltes